Enguerrand Charonton
Store norske leksikon,Kunst og estetikk,Bildende kunst,Kunsthistorie,Øvrig europeisk malerkunst 1400-1750
Enguerrand Charonton var en fransk maler. Han tilhørte Avignon-skolen og var med å bane veien for renessansen. I en av Avignons kirker utførte han i 1452 et bilde av Maria som brer barmhjertighetens beskyttende kappe om de troende, nå finnes det i Chantilly.
Han utførte også et praktfullt alterbilde (forestiller Maria som krones av treenigheten, omgitt av englenes og helgenenes himmelskare) til karteuserkirken i Villeneuve-lès-Avignon. Charonton forener tidlig flamsk realisme og nitid fremstilling med elementer fra senmiddelalderlig fransk og italiensk maleri. Han er én av en rekke malere i Avignon som man i dag vet lite om. Det er tvilsomt om han har utført Louvres berømte Pietà fra Avignon. Les mer i Store norske leksikon renessansen